OpenLLM-France/wikimedia huggingface dataset:
# Cantó de Marsella Nòstra Dama dau Mònt

El cantó de Marsella Nòstra Dama dau Mònt és un cantó francès del departament de les Boques del Roine, situat al districte de Marsella. És format per part del municipi de Marsella.

## Municipis

Aplega tot o part dels següents barris de Marsella:
* Baille
* La Conception
* Nòstra Dama dau Mònt
* Castellane
* Cours Julien
* Vauban
* Palais de Justice
* Préfecture
Llista dels consellers generals successius :
| Data d'elecció | Identitat | Partit |
| 1967-1979 | Charles Bonifay | SFIO, després PS |
| 1985-1992 | Hyacinthe Santoni | RPR |
| 1985-1992 | Jean Roussel | FN |
| 1992-1995 | Renaud Muselier | RPR |
| 1995-1998 | Marie-Jeanne Fay | RPR |
| 1998-2004 | Gabriel Malauzat | PS |
| 2004- | Jocelyn Zeitoun | Divers gauche, després PS |
| les dades anteriors no són pas conegudes ||||
# Francesc Serra i Alberti

Francesc Serra i Alberti (Xilxes, 17 de novembre de 1746 – Madrid, 29 de març de 1814) fou un religiós i erudit valencià. Era membre d'una petita aristocràcia municipal. El 1760 s'instal·là a València. Estudià filosofia i teologia a la Universitat de València, on es doctorà el 1768. Ordenat prevere el 1774, treballà com a bibliotecari de l'Arquebisbat de València i com a mestre de retòrica al Seminari de Nobles de Sant Pau fins al 1779, quan fou preceptor privat del Senyor de la Torre Ovilla. Va fer amistat amb Joaquim Llorenç Villanueva i Astengo, futur diputat com ell. El 2 d'octubre de 1784 va obtenir un benifet a l'església del Salvador (València).
El 14 de febrer de 1810 fou elegit diputat a les Corts de Cadis. De tarannà conservador però il·lustrat, es mostrà partidari d'abolir la Inquisició com a institució, tot i que no en qüestionava ni el seu fonament ni la seva finalitat. Fou un dels signants de la Constitució espanyola de 1812. El 1813 fou elegit diputat suplent i quan les Corts Espanyoles van tornar a Madrid s'hi va instal·lar, on hi va morir d'una apoplexia.

## Referències

* ↑ Diputados valencianos en Cadiz Arxivat 2013-07-13 a Wayback Machine. el nomena Francesc Serra i Jiménez, però l'estudi de Ferran Valls i Planes indica que es deia així
* ↑ Fitxa del Congrés dels Diputats (castellà)

## Bibliografia

* Francesc Serra, un xilxer a les Corts de Cadis per Ferran Valls i Planes
# Mattheus Pronk

Mattheus Pronk ('t Zand, Zijpe, 25 de gener de 1958 - Warmenhuizen, 25 de març de 2001) va ser un ciclista neerlandès, especialista en el mig fons. Com amateur, va guanyar sis medalles, dues d'elles d'or, als Campionats del món de l'especialitat.
Els seus fills Matthé i Jos també s'han dedicat al ciclisme.

## Palmarès

* 1977
** Campió dels Països Baixos amateur en mig fons
** Campió dels Països Baixos amateur en derny
* 1979
** Campió del Món amateur en mig fons
** Campió dels Països Baixos amateur en mig fons
** Campió dels Països Baixos amateur en derny
* 1981
** Campió del Món amateur en mig fons

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Matteu Rocca

Matteu Rocca (Vico, 1896 - Niça, 1955) va ser un escriptor, pintor i caricaturista cors. Germà de Petru Rocca, amb qui va fundar la revista A Muvra l'any 1920.
L'any 1922 va fundar el Partit Cors d'Acció. Va estudiar llengües orientals i parlava francès, italià, llatí, cors, castellà i àrab. També va col·laborar a les revistes Corsica, Kyrnos i Il Corriere Padano. El 1934 fundà l'associació dretana La Pensée Corse. Va tradur el Quixot, obres d'Apuleu i va ser autor de nombrosos estudis en revistes franceses, italianes i àrabs. Va ser membre de l'associació La Pensée Corse un grup d'ideologia dretana, l'any 1934.

## Obres

* Don Chisciotte di a Mancia, Traduzione corsa (1925)
* L'Asinu d'oru, d'Apilau, Traduzione corsa (1925)
* I Lucchetti storia di una famiglia corsa nel secolo XX (1925)
* U Vittulu traditu, Cummediola in 2 atti (1925)
* Segreto di Pietr'Antone Lucchetti (1927)
* La gemma di Cleopatra, raconto corso dei tempi di Vincentello d'Istria (1928)
* Ombres sur la côte (1931).

## Referències

* 1 2 Caporossi, Orsu Ghjuvanni. «Rocca, Matteu». Cronica di A Corsica. Arxivat de l'original el 2008-03-30. [Consulta: 2 octubre 2022].
# Miradouro da Lua

El Miradouro da Lua és un conjunt de penya-segats 40 km a sud de Luanda, al municípi de Belas, a Angola.
Amb el temps, l'erosió provocada pel vent i la pluja va crear el paisatge de tipus lunar que trobem avui. Miradouro da Lua és un lloc turístic de visita obligada per a qualsevol persona que vagi des de Luanda fins a Barra do Kwanza o les platges de Cabo Ledo.
Aquest va ser l'escenari de la pel·lícula "O Miradouro da Lua" del director portuguès Jorge António, la primera coproducció cinematogràfica portuguesa-angolesa, rodada el 1993 i que va rebre el premi especial Realització al Festival de Gramado, Brasil. El llargmetratge, del gènere ficció, compta amb la participació d'actors i tècnics angolesos i portuguesos. Narra la història d'un jove lisboeta que ve a Angola buscant el pare que no coneix, i que al final de la pel·lícula, al gran escenari del Miradouro da Lua, decideix quedar-se. a Angola.
El Miradouro da Lua es considerada l'atracció turística més visitada d'Angola.

## Referències

* ↑ Miradouro da Lua a alluringworld.com
* ↑ O Mirador da Lua a rpt.pt
* ↑ TripAdvisor. «TripAdvisor Most visited attractions by country». Arxivat de l'original el 2016-12-28. [Consulta: 19 desembre 2023].

## Enllaços externs

* Miradouro da Lua, Luanda, Angola a YouTube
# Mike England

Harold Michael "Mike" England MBE (2 de desembre de 1941) fou un futbolista gal·lès de la dècada de 1960 i entrenador.
Fou internacional amb la selecció de Gal·les, de la que posteriorment en fou entrenador.
Pel que fa a clubs, defensà els colors de Blackburn Rovers, Tottenham Hotspur, Cardiff, i al club de la North American Soccer League Seattle Sounders.

## Palmarès

Tottenham Hotspur
* F.A. Cup : 1967
* League Cup: 1971, 1973
* Copa de la UEFA: 1972

## Referències

* ↑ Hugman,B,J, (Ed)The PFA Premier & Football League Players' Records 1946-2005 (2005) p195 ISBN 1-85291-665-6
* ↑ «Kid cap’n Aaron up to Speed», 25-03-2011.
* ↑ «BBC SPORT - Football - Internationals - Yesterday's men».
* ↑ «Spurs Legend - Mike England». Tottenham Hotspur [Consulta: 26 maig 2010].
* ↑ «The Mike England interview».
* ↑ American stats
# Mike Fisher

Mike Fisher va ser un pilot de curses automobilístiques estatunidenc que va arribar a disputar curses de Fórmula 1.
Va néixer el 13 de març del 1943 a Hollywood, Califòrnia, Estats Units.

## A la F1

Mike Fisher va debutar a la vuitena cursa de la temporada 1967 (la divuitena temporada de la història) del campionat del món de la Fórmula 1, disputant el 27 d'agost del 1967 el GP del Canadà al circuit de Mosport Park.
Va participar en un total de dues curses puntuables pel campionat de la F1, disputades a la mateixa temporada, aconseguint una onzena posició com a millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1967 | Mike Fisher | Lotus | BRM | SUD | MON | HOL | BEL | FRA | GBR | ALE | CAN 11 | ITA | USA | MEX Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Minoves (Olvan)

Minoves és una masia del municipi d'Olvan (Berguedà) inclosa en l'Inventari del Patrimoni Arquitectònic de Catalunya.

## Descripció

És una masia d'estructura clàssica, amb el carener paral·lel a la façana principal, oberta a ponent. Durant el segle xviii, la masia s'amplià considerablement amb l'agregació d'un cos perpendicular a la masia inicial i que té també té la típica estructura clàssica de masia. La major part de les dependències foren traslladades a aquest nou cos, restant la sala principal com a exemple del nucli antic. Aquest, durant el segle xviii, fou realçat obrin a migdia una eixida a les golfes. En aquest nou cos s'obrí una galeria tant al primer com al segon pis. Aquesta, oberta a la manera d'eixida, fou tancada el segle xix. La casa té una senzilla tècnica constructiva. Els carreus només s'utilitzaren per les llindes, portalades i cantonades de la casa.

## Història

El fogatge de 1553 fa referència a "Joan Minoves" dins la parròquia i terme del Van. Bàsicament, la casa correspon el s. XVI (l'any 1580 s'inscriu a la llinda del cos perpendicular a la façana). La casa conserva una important arxiu familiar des del s. XVI i també una biblioteca de temes religiosos i manuals d'agricultura i de dret (documentació necessària per tirar endavant una important explotació agrícola i per l'ensenyament dels hereus i fadristerns, majoritàriament advocats i religiosos; la família té un avantpassat que, del s. XVIII, fou de la Sta. Inquisició). La casa de Minoves pertanyia a la jurisdicció del marquesat de Gironella i durant el s. XVIII, la família manté relacions hostils, a raó de l'ampliació de la casa, amb el batlle del marquesat.

## Referències

* 1 2 3 4 5 «Minoves». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Minotaurus

Minotaurus fou una agrupació alemanya de Rock progressiu, Art rock i Rock simfònic dels anys 70.
Fly Away va ser l'únic treball musical que el grup va llençar al mercat. Un àlbum excel·lent i una peça de col·lecció màgica, sobretot, per als amants del Rock progressiu. Les cançons que configuren aquest treball discogràfic, bàsicament, tenen un so còsmic: "Fly Away" fou una peça molt creativa des d'un punt de vista musicològic.

## Referències

* ↑ «PROG SUB-GENRES». progarchives.com. [Consulta: 20 desembre 2016].
# Minot (Dakota del Nord)

Minot és una població dels Estats Units a l'estat de Dakota del Nord. Segons el cens del 2000 tenia 36.547 habitants.

## Demografia

Segons el cens del 2000, Minot tenia 36.567 habitants, 15.520 habitatges, i 9.265 famílies. La densitat de població era de 970,4 hab./km².
Dels 15.520 habitatges en un 28,6% hi vivien nens de menys de 18 anys, en un 46,6% hi vivien parelles casades, en un 10% dones solteres, i en un 40,3% no eren unitats familiars. En el 32,5% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,2% tenia menys de 18 anys, un 13,3% entre 18 i 24, un 27,4% entre 25 i 44, un 20,7% de 45 a 60 i un 15,4% 65 anys o més.
L'edat mediana era de 35 anys. Per cada 100 dones de 18 o més anys hi havia 89 homes.
La renda mediana per habitatge era de 32.218$ i la renda mediana per família de 42.804$. Els homes tenien una renda mediana de 30.283$ mentre que les dones 20.023$. La renda per capita de la població era de 18.011$. Entorn del 8,8% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minot». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Minot». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Misha, la gata violeta

Misha, la gata violeta és una sèrie de dibuixos animats per a televisió que s'estrenà al Canal Super3, el 15 de setembre de 2014. Coproduïda per la productora Teidees Audiovisuals, Televisió de Catalunya i Digitoonz, és inspirada en llibres de Philip Stanton.
Consta de dues temporades, amb un total de 78 capítols de 7 minuts cadascun. Es tracta d'una sèrie d'humor i aventures ambientada en un món urbà habitat per animals d'aspecte i comportaments humans. Allí hi seguim les vivències de la colla de la Misha (amb la Verònica Vaca, el Llorenç Llangardaix, l'Hilari Hipopòtam i la Gina Girafa). Tanmateix, en l'argumentari dels capítols s'hi veuen reflectits una sèrie de valors com la solidaritat, amistat, diferència, entre d'altres.

## Argument

La Misha és una gata molt desperta i espavilada, té molta curiositat per investigar tot allò que passa al seu voltant i això la porta a viure aventures molt divertides amb els seus amics. En el món de la Misha poden passar moltes coses; però sobretot aventures trepidants, investigacions misterioses, competicions delirants... i un sentiment d'amistat entranyable.

## Referències

* ↑ «Fitxa de la sèrie a la base de dades Catalan Films». [Consulta: 9 agost 2014].
* ↑ «Promoció de la sèrie Misha, la gata violeta al Súper3». [Consulta: 9 agost 2014].
* ↑ «Fitxa de la sèrie a la web del Club Super3». [Consulta: 1r setembre 2014].
* ↑ «Reportatge sobre la producció de Misha, la gata violeta, a Teidees Audiovisuals». Arxivat de l'original el 16 de setembre 2014. [Consulta: 15 setembre 2014].
* ↑ «Projecte Misha, la gata violeta». [Consulta: 9 agost 2014].
* ↑ «De la gata Misha a la coproducció per ser competitius». El Punt Avui, 03-08-2016. [Consulta: 13 gener 2018].

## Enllaços externs

* Web oficial de la sèrie «Misha, la gata violeta»
* Fitxa de la sèrie a la Base de dades de produccions, professionals i empreses audiovisuals catalanes
# Mishel Piastro

Mishel Piastro (Kertx (Crimea), 19 de juny, 1891 - Nova York (Estats Units), 10 d'abril, 1970), va ser un violinista i director d'orquestra nord-americà d'origen rus.

## Biografia

Mishel Piastro va ser un violinista nord-americà d'origen rus. Va començar a estudiar el violí amb el seu pare, després va estudiar al Conservatori de Sant Petersburg amb Leopold Auer de 1906 a 1910. Més tard va realitzar una sèrie de gires de concerts a Rússia i va ser concertista de l'Orquestra Simfònica de Riga.
Traslladat a Occident, va començar una sèrie de gires per Europa i va debutar a Nova York el 1920. De 1925 a 1931 va ser concertista de l'Orquestra Simfònica de San Francisco. El 1931 es va unir a l'Orquestra Filharmònica de Nova York. Aquí va actuà amb el director Arturo Toscanini i des de 1941 amb John Barbirolli. El 1943 el nou director musical Arthur Rodziński va acomiadar Piastro i 13 instrumentistes més. Piastro, tot i que continuava tocant, va començar a dedicar-se a la direcció, esdevenint posteriorment el director de la Longines Symphonette (patrocinada per la companyia de rellotges Longines - Wittnauer). Piastro va continuar dirigint-lo fins a finals de la dècada de 1940. A les dècades de 1950 i 1960 Piastro es va dedicar principalment a la direcció. De 1961 a 1965 va dirigir cursos d'estiu a "East Lansing" a la Universitat de Michigan.

## Referències

* ↑ In russo, Михаил Пиастро. In alcuni testi in nome è ortografato Michel
* 1 2 3 Boris Schwarz, [Mishel Piastro], in Great Masters of the Violin, p. 449

## Bibliografia

* Boris Schwarz, [Mishel Piastro], in Great Masters of the Violin: From Corelli and Vivaldi to Stern, Zukerman and Perlman, London, Robert Hale, 1983, p. 449
* -, veu Michel Piastro, in Dizionario Enciclopedico Universale della Musica e dei Musicisti (direcció d'Alberto Basso), Utet, Torino, Le Biografie, Vol. V, 1988, p. 703
* Larry Rothe, Music for a City, Music for the World. !00 Years with the San Francisco Symphony Orchestra, San Francisco, San Francisco Symphony Orchestra, 2011, p. 104

## Elements relacionats

* Leopold Auer

## Enllaços externs

* su nytimes.com.
# Mladen Krstajić

Mladen Krstajić (Zenica, Iugoslàvia, actualment Bòsnia i Hercegovina, 4 de març de 1974), és un exfutbolista que jugava de defensa i que actualment és entrenador de la selecció de futbol de Sèrbia.

## Internacional

Ha jugat amb la selecció de futbol de Sèrbia 59 partits internacionals i ha marcat 2 gols.

## Participacions en Copes del Món

| Mundial | Seu | Resultat |
| Copa del Món de Futbol de 2006 | Alemanya | Primera fase |

## Clubs

| Club | País | Any |
| FK Senta | Sèrbia | 1992-1993 |
| OFK Kikinda | Sèrbia | 1993-1996 |
| FK Partizan | Sèrbia | 1996-2000 |
| SV Werder Bremen | Alemanya | 2000-2004 |
| FC Schalke 04 | Alemanya | 2004-2009 |
| FK Partizan | Sèrbia | 2009-2011 |

## Palmarès
### Campionats nacionals

| Títol | Club | País | Any |
| Meridian Superlliga | FK Partizan | Sèrbia | 1996 |
| Meridian Superlliga | FK Partizan | Sèrbia | 1997 |
| Meridian Superlliga | FK Partizan | Sèrbia | 1999 |
| 1.Bundesliga | SV Werder Bremen | Alemanya | 2004 |
| DBF Pokal | SV Werder Bremen | Alemanya | 2004 |
| DFL Ligapokal | SV Werder Bremen | Alemanya | 2005 |

## Enllaços externs

* Mladen Krstajić
* Fitxa del jugador Arxivat 2007-02-21 a Wayback Machine.

## Referències

* ↑ Football: Serbia appoint Mladen Krstajic as World Cup coach
* ↑ WM-Experiment Krstajic: Serbiens Wagnis nach der Posse
# Mkwaja

Mkwaja és una població de Tanzània, a la part continental (Tanganyika) al districte de Pangani, regió de Tanga. Se sap que a la zona (districte de Pingani i Bagamoyo) hi havia quinze senyories locals manades segons la tradició per shirazians, federades sota l'autoritat d'un jumbe (plural majumbe). Mkwaja era la principal i estava a uns 30 km al sud del riu Pangani. El primer jumbe de Mkwaja en realitat era àrab, de nom Aman i originari de Bagdad i va governar al final del segle xv. Prèviament havia viscut a Zanzíbar i després va fundar una colònia a Uzimia a la costa continental des d'on els seus descendents van dominar Ushongo, Buguni, Mkwaja, Kipumbwe, Bweni i Pangani, i encara van seguir més al nord; la capital es va establir a Kipumbwe on el 1789 es va construir una mesquita, però després el govern es va traslladar a Mkwaja. Una mesquita en runes del segle xviii encara hi existia el 1954 al costat de la moderna.

## Referències

* Enciclopèdia de l'Islam, VII, 214-215
# Mladen Bašić

Mladen Bašić (1 d'agost de 1917, Zagreb - 21 de novembre de 2012, Zagreb) fou un pianista i director d'orquestra croat.

## Vida i carrera

Mladen Bašić estudià piano, direcció i composició al Conservatori de Zagreb. La seua carrera musical començà en 1940 primerament com a mestre concertador i a partir de 1945 com a director de l'Òpera del Teatre Nacional Croata de Zagreb (de 1955 fins a 1958 fou també director d'òpera). En 1959 fou convidat com a Director d'Òpera al Salzburger Landestheater de Salzburg i un any més tard fou contractat com a director primer de l'orquestra del Mozarteum de Salzburg. De 1962 fins a 1972 fou director convidat permanent al Gran Teatre del Liceu de Barcelona. En 1967 i 1968 fou Bašić nomenat primer director de l'Òpera de Frankfurt. De 1968 fins a 1970 tornà a treballar al seu país, aquesta volta com a director musical del festival d'estiu „Splitsko ljeto“ i com a director d'òpera del Teatre Nacional Croata de Split. De 1970 fins a 1978 fou director permanent i cap de programació de l'Orquestra Filharmònica de Zagreb, on ell col·laborà estretament i exitosa amb el llavors director principal Lovro von Matačić. En 1978 fou convidat a Mainz, on exercí fins a 1990 de director general de música.
Com a director d'orquestra dirigí Mladen Bašić en moltes sales de concerts europees. La seua acurada selecció de partitures i molt acurada preparació de cada representació feren les seues interpretacions musicals cada volta més refinades des del punt de vista estilístic i riques de contingut. Rebé especial reconeixement per les seues nombroses estrenes de treballs de compositors croates contemporanis, com per exemple per l'estrena de l'oratori escènic Marulova pisan de Boris Papandopulo. També guanyà molt de reconeixement per les primeres representacions al seu país de les obres més conegudes a nivell mundial de Maurice Ravel, Benjamin Britten, Serguei Prokófiev, Ígor Stravinski, Florent Schmitt i Béla Bartók.

## Distincions

* En 1997 fou Mladen Bašić honorat amb el premi Vladimir Nazor del Ministeri de Cultura de la República de Croàcia per la seua trajectòria professional.
* En 1998 rebé el Premi Tito Strozzi del Teatre Nacional Croata de Zagreb per la representació de l'òpera The Rape of Lucretia de Benjamin Britten.
* En 2006 rebé el premi "Lovro von Matačić" per part de l'Associació Croata de Músics Acadèmics (en croata: HDGU) per la seua trajectòria musical.

## Bibliografia

* Kovacevic, Krešimir: „Bašić, Mladen“. A: Kovacevic, K. (Ed.), Muzicka Enciklopedija, Zagreb: JLZ, 1971, Volum 1, p. 149. (croat)
* Požgaj, Višnja: „Karijera ostvarenih želja“. A: Šeput, L. & Jelaca, M. (Ed.), Vijenac, Zagreb: Matica hrvatska, 2006, Nr. 312. (croat)

## Referències

* ↑ Umro poznati dirigent Mladen Bašić Arxivat 2013-01-13 a Wayback Machine.(croat), dalje.com, 22 de novembre de 2012,
# Mkansa

Mkansa (en àrab امكناسة, al-Mknāsa) és una comuna rural de la província de Taounate de la regió de Fes-Meknès, al Marroc. Segons el cens de 2014 tenia una població total de 23.155 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Montalto delle Marche

Montalto delle Marche (Mundatë en el dialecte dels abruzzesi settentrionali és un comune italià amb 44.032 habitants. Es troba a la Província d'Ascoli Piceno a la Marche.

## Història

Aquesta localitat estava habitada des del neolític. Actualment hi ha un museu arqueològic.
A Montalto des del segle xvi el papa Sixt V hi va instituir una Seca per a encunyar monedes.
A la ciutat hi va néixer l'arquitecte Giuseppe Sacconi i també l'historiador Antonio Bonfini.

## Monuments i llocs d'interès

* Concatedral de Santa Maria Assunta
* Església de Sant Agustí
* Palazzo Sacconi
* Palazzo Paradisi i Chiesa San Pietro
* Palazzo Pasqualini
* Palazzo del Governatore dello Stato di Montalto
* Chiesa di Santa Maria in Viminatu (loc. Patrignone)
* Chiesa di Santa Lucia (loc. Porchia)
* Oratorio della Madonna di Reggio (Beata Vergine della Ghiara)
* Chiesa della Madonna Tonna
* Chiesa dell'Annunziata

## Enllaços externs

* Montalto delle Marche, città di Sisto V Arxivat 2020-08-12 a Wayback Machine.
* La Nuova Montalto
* Montalto, patria carissima
* Sito della Provincia dedicato al Comune Arxivat 2006-05-07 a Wayback Machine.